Fogcsikorgató faggyal búcsúzik az óév
Hideg, száraz, napos idõ lesz az év utolsó napján. Sehol sem lesz melegebb nulla foknál, csütörtök hajnalban mínusz 22 Celsius-fok is lehet.
Szerda estig egyre inkább anticiklon alakítja a Kárpát-medence idõjárását, száraz, hideg idõ várható, és nappal sem lesz melegebb nulla foknál. Eleinte többnyire derült, napos idõ lesz, majd délutántól északnyugat felõl megnövekszik a fátyolfelhõzet, de csapadék nem várható – jelentette az Országos Meteorológiai Szolgálat.

Kezdetben az északi, északkeleti szelet a Dunántúlon többfelé, a Tiszántúlon néhol erõs lökések kísérik, ezért hófúvásra továbbra is számítani kell. Estétõl jelentõsen mérséklõdik a légmozgás. Szerdán fõként délkeleten élénkülhet meg az északkeleti szél.

A legalacsonyabb éjszakai hõmérséklet általában -8 és -13 fok között valószínû, de a vastagabb hóval fedett tájakon -15, -20 fok is lehet. Kedd éjszaka erõs lehûlés várható, a szerdai legmagasabb nappali hõmérséklet -2 és -6 fok között alakul.

Az újév még hidegebb lesz, csütörtök hajnalra mínusz 22 fokot ígérnek. Hétvégére kicsit enyhül a fagy.
idõjárás-elõrejelzés meteorológia Országos Meteorológiai Szolgálat idõjárás szilveszter